Det er usikkert hva som er årsaken til hold. I en tid mente man at hold skyldtes nedsatt blodtilførsel til mellomgulvmuskelen (diafragma). Det er en muskel som deler brysthulen fra bukhulen. Den har en aktiv funksjon når vi puster ut og inn. Man trodde tidligere at blodet gikk ut til bein og armer og dermed forlot diafragma. Dette er en teori som støttes lite i dag. Både armer og ben, og diafragma trenger mere blod under fysisk aktivitet, derfor er det meget usannsynlig at diafragma ikke får nok blod.